AksaraLLM/aksara-bahasa-daerah-v1 huggingface dataset:
Prof. Dr. Fuad Hassan () inggih punika salah satunggalipun tokoh pendidikan Indonésia. Panjenenganipun njabat dados Mantri Pendidikan dan Kebudayaan Kabinèt Karya Pembangunan IV lan V (1985-1993).

Biografi 
Fuad Hassan miyos ing Semarang, 26 Juni 1929. Nalika taksih alit panjenenganipun gadhah gegayuhan badhé dados kondhuktor. Panjenenganipun wasis nggésék piyul. Bakatipun punika saking ramanipun, Ahmad Hassan ingkang dados juru main mandolin. Wiwitanipun Fuad Hassan kapingin sekolah ing sekolah musik nanging panjenenganipun lajeng milih mlebet Fakultas Psikologi Universitas Indonésia (UI), lulus 1958. Salajengipun sinau filsafat ing Universitas Toronto, Kanada, 1962. Sasampunipun punika, Fuad pikantuk gelar dhoktor saking Universitas Indonésia ing taun 1967 kanthi dhisertasi ingkang irah-irahanipun Neurosis sebagai Konflik Eksistensial. Salajengipun Fuad dados mahaguru (profesor) Fakultas Psikologi (Fps-UI).

Fuad miwiti karieripun minangka asistén ing Balai Psikoteknik Departemen P & K (1952-1956). Salajengipun njabat dados asistén Jurusan Psikologi Fakultas Kedhokteran Universitas Indonésia (1956-1958). Taun 1965 dados tenaga ahli ing Koti G-5 lan anggota Tim Ahli babagan Pulitik Staf Présidhén (1966-1968). Panjenenganipun naté njabat dados utusan ageng Républik Indonésia kanggé nagari Mesir, ngrangkep Sudan, Somalia lan Jibouti (1976-1980).

Cathetan suku

Pranala njawi 
Fuad Hasan Gesekan Biola Mendikbud 1985-1993 

Artikel mawa basa krama
Arab-Indonésia
Mantri Wiyata Indonésia
Tokoh Semarang
Lair 1929
ATP bisa tegesé:
 Adenosin trifosfat
 Asosiasi Pamain Tenis Profèsional
Tolitoli Lor iku kacamatan ing Kabupatèn Toli-Toli provinsi Sulawesi Tengah, Indonésia.
Kacamatan Tolitoli lor duwé 11 (sewelas) désa/kalurahan:

 Binontoan
 Diule
 Dungingis
 Galumpang
 Kapas
 Lakuan Tolitoli
 Laulalang
 Lingadan
 Pinjan
 Salumpaga
 Santigi

Gladri

Rujukan

Kabupatèn Tolitoli
Dampal Lor iku kacamatan ing Kabupatèn Toli-Toli provinsi Sulawesi Tengah, Indonésia.Lan duwé 8 (walu) désa/kalurahan:

 Bambapula
 Banagan
 Kabinuang
 Malambigu
 Ogotua
 Simatang Tanjung
 Simatang Lor
 Tompoh

Gladri

Rujukan 

Kabupatèn Tolitoli
Basidondo iku kacamatan ing Kabupatèn Toli-Toli provinsi Sulawesi Tengah, Indonésia

Galeri

Kabupatèn Tolitoli
Musiyum Purna Bhakti Pertiwi (MPBP) dipunyasa déning Yayasan Purna Bhakti Pertiwi saha dipunprakarsani Tien Soeharto. Musiyum punika manggèn wonten ing salebetipun Taman Mini Indonésia Indah (TMII). Musiyum punika isinipun koleksi barang-barang cindera mata ingkang wonten gèndhèng cènèngipun kaliyan lelampahan pengabdian Présidhèn Républik Indonésia ingkang kaping kalih inggih punika Soeharto.

Sajarah 
Musiyum punika dipunkepyakaken tanggal 23 Agustus 1993 déning Soeharto. Musiyum punika dipunkepyakaken sesarengan kaliyan dinten ambal warsa ingkang kaping 70 garwanipun ingggih punika Tien Soeharto. Musiyum punika wiyaripun 25.095 mèter pasagi saha dipunyasa wonten ing siti ingkang wiyaripun 19,7 hèktar.

MPBP isinipun éwon barang-barang ingkang ngemu sajarah tumrap pengabdian Soeharto. Wiwit bundhel-bundhel naskah pidhato, senapan ingkang dipun-ginakaken wonten ing jaman révolusi, rasukan-rasukan dinas militèr, ngantos KRI Harimau, kapal perang ingkang dipun-ginakaken wonten ing Operasi Mandala saha pembebasan Irian Jaya nalika taun 1963.
Sadèrèngipun barang-barang punika dipunsimpen déning Tien Soeharto lajeng dipunmusiyumaken.

Arsitèktur lan kolèksi 
Musiyum Purna Bhakti Pertiwi punika wujud yasan saha arsitèkturipun mèmper kaliyan sega tumpeng utawi gunungan. Wangun punika nglambangaken raos pangucap syukur.

Cathetan suku 

Purna Bhakti Pertiwi
Tapir Asia (Tapirus indicus) punika kalebet salah satunggaling jinis tapir. Asia punika jinis tapir ingkang paling ageng manawi kabandingaken kaliyan jinis tapir sanèsipun. Tapir Asia punika dados satunggal-satunggaling tapir ingkang asalipun saking Asia. Tapir Asia gadhah nama ilmiah inggih punika indicus. Tembung punika wonten gandhéng cénéngipun kaliyan tembung Hindia Timur inggih punika habitat alami tapir Asia. Wonten ing Sumatra tapir limrahipun dipunwastani tenuk or seladang, gindol, babi alu, jaran ayer, jaran rimbu, jaran arau, marba, cipan, saha sipan.
Tapir Asia gampil dipuntiteni saking cirinipun ingkang wujud "pelana" warninipun padhang saka bahu ngantos awak pérangan wingking. Wulunipun ing pérangan sanès awerni cemeng kejawi wonten ing pucuk talinganipun ingkang awarni pethak. Pola warni punika dipun-ginakaken tapir Asia kanggé kamuflase. Nalia lagi turu, mungsuhipun tapir punika bakal nginten manawi tapir Asia punika watu ingkang ageng saéngga boten dipunmangsa.
Tapir Asia tuwuh ngantos ukuran 1,8 sampai 2,4 m saha 8 kaki, nginggilipun 90 nganti 107 cm (3 ngantos 3,5 kaki). Tapir Asia punika awratipun 250 ngantos 320 kg utawi 550 saha 700 pon. Awratipun tapir Asia punika saged ngantos dumugi 500 kg (1.100 pon). Tapir Asia wadon limrahipun langkung ageng tinimbang tapir jaler. Kadosta jinis tapir sanèsipun, Tapir Asia punika gadhah buntut cendhak lemu. Wonten ing sikil ngajengipun wonten kuku ingkang cacahipun sekawan kuku déné wonten ing sikil ingkang wingking wonten kuku ingkang cacahipun tiga. Indra kanggé mirsani radi boten saé, nanging tapir Asia gadhah indra kanggé mirengaken saha mangertosi gandanipun barang-barang kanthi saé.

Cathetan suku 

Mamalia Indonésia
Fauna Asia
Artikel mawa basa krama
Lapangan Abrit ingkang gadhah asma Red Square inggih punika lapangan bata ingkang misuwur ing Moskow. Panggènan punika dumunung ing Kremlin, sapanjangipun tèmbok wétan. Sajarah Lapangan Abrit inggih punika sadèrèngipun sajarah Komunis Uni Sovyèt, lan Tsar Ruslan. Ing abad 15, tiyang- tiyang dugi ing lapangan punika, ingkang kasebat Torg, utawi marketsquare, kanggé tumbas dhaharan, sato iwèn, utawi sapanunggalipun. Ing abad 16, lapangan punika gadhah asma Trinity Square, ingkang dados lawang mlebet utami ing Kremlin.

Sajarah 
Lapangan Abrit utawi Red Square dipunwiwiti saking papan ingkang kumuh sanget, inggih punika kutha kumuh gubuk kayu ing ngandhapipun tèmbok Kremlin ingkang wonten padagang, penjahat lan tukang mabuk. Ing pamaréntahan Ivan III, lapangan punika dipunresiki ngantos taun 1400.

Asma alun-laun punika boten wonten gegayutanipun kaliyan komunisme utawi kathahipun warna ing wangunan punika. Saking tembung 'krasnyi', ingkang ateges 'ayu', lan ateges 'abrit' ing basa Ruslan kontèmporer. Asma punika dipunkepyakaken ing tengah abad 17 lan asma sadèrèngipun inggih punika Trinity Square, amargi Katedral Trinitas, ingkang miwiti St Basil. Sanèsipun punika gadhah sebatan 'Geni Square', ingkang nglambangaken kutha Moskow ingkang naté kabesmèn.

Lapangan Abrit ing abad 20, misuwur dados papan parade militèr resmi ingkang nglambangaken angkatan bersenjata Sovyèt. Parade ingkang nomer satunggal ing tanggal 7 November 1941, lan ingkang kaping kalih ing tanggal 24 Juni 1945, nalika kalih atus standar Nazi dipunrusakaken déning komandhan Sovyèt. Ing taun 2000 wadyabala perang dugi malih ing Red Square, kaliyan parade ingkang nglambangaken pèngetan 50 taun pungkasanipun Perang Donya kaping kalih.

Sawekdal Perestroika, Lapangan Abrit dados papan kanggé konsèr musik rock, pagelaran musik klasik ingkang ageng lan fashion show ing fèstival seni sirkus.

Cathetan suku 

Lapangan ing Moscow
Lapangan ageng ing donya
Artikel mawa basa krama
Milton Friedman (31 Juli 1912 – 16 November 2006) ya iku ékonom Amérika lan intelektual publik. Dhèwèké mati ana ing San Francisco (California), amarga gagal jantung. Lair ing New York, dhèwèké iku anak pungkasan saka kulawarga imigran Yahudi saka Ukraina.
Dhèwèké wis nymbangake pikirana ana ing babagan makro-ékonomi, mikro-ékonomi, sajarah ékonomi, lan statistik kepengacaraan kapitalisme laissez-faire. Nalika taun 1976, dhèwèké olèh kanugrahan Penghargaan Bebungah Nobel ana ing babagan babagan analisis konsumsi, téyori lan sajarah moneter, lan dhémonstrasi kompleksitas saka kebijakan kang ngenani stabilisasi".
,
Minangka salah sji ahli ana ing babagan ékonomi kang legendaris lan ngupayakake kebebasan individu, dhèwèké wis mènèhi pangarruh ana ing kebijakan ékonomi Présidhèn Amérika Sarékat, kaya Richard Nixon, Gerald Ford, lan Ronald Reagan lan uga Mahamantri Inggris Margaret Thatcher.
Ana ing bukune, kolom Majalah Newsweek, lan sawijining show televisi publik, dhèwèké ngupayakake kebebasan individu ana ing babagan ékonomi lan pulitik. Pejabat-pejabat Amérika Sarékat muji sumbangane kang wis njabarake marang jutaan wong ngeneni pangerten ékonomi saka pasar bébas kang kompetitif. Dhèwèké uga ndelok pembaharuan pasar bébas kang nyebar ana ing kuminis lan Amérika Latin.

Uga delengen 

 Sekolah Ékonomi Chicago
 Libertarianisme
 Liberalisme
 Liberalisme Klasik
 Neoliberalisme
 Penyumbang téyori liberal
 Anak Chicago
 Mont Pelerin Society
 Cato Institute
 Adam Smith
 John Richard Hicks
 Friedrich von Hayek
 John Maynard Keynes
 Gary Becker
 Robert Emerson Lucas
 Ronald Harry Coase
 George Stigler
 Pratélan ékonom
 Bebungah Nobel Ékonomi

Pranala njaba 
 The Friedman Foundation
 Biografi singkat
 Biografi 
 KOMPAS, November 2006
 "Free to Choose" - Milton Friedman (1912 - 2006)

Cathetan suku 

Amérika Sarékat
Yahudi-Amérika
Yahudi-Ukraina
Lair 1912
Naphtali Herz Imber (Ibrani: נפתלי הרץ אימבר‎) utawa ditepungi minangka Naphtali Tzvi Imber, Naphtali Zvi Imber, Naphtali Hertz Imber utawa Naphtali Hirsch Imber (lair 1856 – tilar donya 8 Oktober 1909) iku sawijining pujangga Yahudi lan tokoh Zionis kang nulis lirik Hatikvah, lagu kabangsan Israèl.

Naphtali lair ing Złoczów (saiki Zolochiv, Ukraina), sawijining kutha ing Galisia, Kakaisaran Ostenrik. Dhèwèké wiwit nulis tembang nalika umuré 10 taun lan sawatara taun sawisé olèh pangargyan saka Kaisar Franz Josef kanggo sawijining tembang kang mèngeti satus taun anèksasi Bukovina déning Kakaisaran Ostenrik. Nalika anom dhèwèké naté ngubengi Honggari, Serbia, lan Rumania.

Ing taun 1882 Imber ijrah menyang Palèstina minangka sekretarisé Sir Laurence Oliphant. Ing 1886 ing Yérusalem, dhèwèké mbabar bukuné kang isiné tetembangan lan ajudhul Lintang Ésuk (Ibrani: ברקאי, Barkai‎). Salah sawijining tembang ing bukuné judhulé Tikvateinu ("Pangarepan Kita"); vèrsi kapisané dibabar ing taun 1877 ing Iaşi, Rumania. Tembang iki banjur dadi lirik lagu kabangsané Zionisme lan mbésuk bakal dadi lagu kabangsan Israèl minangka Hatikvah.

Imber tilar donya in 1909 ing New York déné alkoholisme. Jisimé banjur diboyong menyang Israèl lan disarèkaké manèh ing Yérusalem ing taun 1953.

Cathetan suku

Tokoh Ostenrik
Tokoh Israèl
Lair 1856
Pati 1909
Ramciel sing uga tinulis Ramchiel utawa Ramshiel, iku siji kutha ing Sudan Kidul, ing praja Lakes. Kutha iki bakal nggantèkaké Juba minangka kutha krajan Sudan Kidul amarga dianggep luwih cocog awit papané ana persis ing tengah-tengah nagara.

Rujukan 

Kutha ing Sudan Kidul
Weimar (pocapané ing cara Jerman ) iku kutha kang ana ing Jerman. Kutha iki ana ing praja Thüringen. Cacahe warga kang ana ing kutha iki kira-kira 62.000. Cathetan tuwa dhéwé kutha iki asalé saka taun 899.

Weimar iku kutha budaya Éropa. Kutha iki dadi omahé wong-wong wigati kaya ta Bach, Goethe, Schiller, lan Herder.

Kutha iki dadi panggon napak tilase para anggota intelligentsia Jerman wiwit Goethe ngalih ing Weimar nalika pungkasan abad angka 18. Pasareane Goethe, Schiller, lan Nietzsche ana ing kutha iki, semono uga arsip lan naskahe Goethe dan Schiller.
Didelengi saka sajarah, miturut pulitik, nagara Jerman ing antarané taun 1919-1933 asring diarani Républik Weimar, iku amarga konstitusi nagara iki disusun diwangun ing kutha iki. Kutha krajan Jerman, wektu iku ana ing Berlin dianggep kakèhan prakara.

Ing antarané taun 1945-1990, Weimar kalebu laladané Jerman Wétan.
Nalika tanggal 9 November 1918, Philipp Scheidemann saka Parte Sosialis-Dhémokratngumandhangake proklamasi nagara republik. Banjur nagara republik iki dijenengaké miturut kutha Weimar, panggon sidhang Majelis Nasional kang ngrumusake konstitusi.

Gladri

Kutha kembar 
 Hämeenlinna, Finlan
 Trier, Jerman
 Siena, Italia
 Blois, Prancis

Cathetan sikil

Pranala njaba 
 Situs Web resmi dalam basa Inggris
 Galeri Seni di Weimar 
 Ginkgo Museum, Weimar

Kutha ing Thüringen
Situs Warisan Donya UNESCO ing Jerman
Kutha ing Jerman
(710-794) iku jaman sajeroning pambagéyan periodhe sajarah Jepang kang diwiwiti nalika kaisar wanita Genmei mindhahaké kutha krajan kakaisaran menyang Heijō-kyō (Nara) nalika taun 710, dumadi suwéné 84 taun nganti kaisar Kanmu mindhahaké kutha krajan menyang Heian-kyō nalika taun 794.

Fujiwara Nofuhito dianggep duwé peran gedhé sajeroning pamindhahan kutha krajan menyang Nara. Nara dibangun miturut kutha krajan Tiongkok ing Chang'an. Nara dirancang minangka kutha papréntahan kanthi sapérangan gedhé kang ndunungi wujud pegawé pamaréntah.

Sistem hukum Asuka kiyomihara lan Taiho ritsuryō kang wiwit dilakokaké ing jaman sadurungé dideleng manèh lan dirévisi supaya isiné selaras karo kaanan njero nagara Jepang. Sanajan paleksanaané isih sajeroning tahap coba-coba, ing jaman iki Jepang wis duwé ancas dadi nagara hukum, sistem papréntahan pusat kanthi kakuwasan otokrasi ing tangan kaisar.

Nganggo kakuwatan militere jepang jepang ngalahke cina (1894-1895) lan Ruslan (1904-1905) lan jepang diakui yèn nagara gedhé. Jepang ugi Nginvasi korea (1990) ,njajah mansyuria (1931) lan nganakke pakta kaliyan jerman lan itali (1940). Ing ngisore kepemimpinane Mahamantri Jendral Tojo ,jepang nyerang (AS) ,Pearl Harbor (8 Dhésèmber 1941) lan laladan laladan lio seng nengisor kuasane AS lan INGGRIS.

Sajarah Jepang
Maraton iku ajang lumayu let adoh sadawané 42,195 km sing bisa ditempuh minangka lomba ing dalan gedhé uga njaba dalan gedhé (offroad). Jeneng maraton asalé saka legenda Pheidippides, sawijining prajurit Yunani, sing dikirim saka kutha Marathon, Yunani menyang Athena kanggo mbiwara yèn bangsa Pèrsi wis dikalahaké ing Peperangan Marathon . Dicritakaké yèn dhèwèké lumayu tanpa mandheg naling mati nalika kasil nekakaké pesené mau .

Putra 

    Wektu
   Atlèt
   Nagara
   Tanggal
   Papan
  
 2:04:26
   Haile Gebrselassie
   Ethiopia
   30 September 2007
   Berlin
   
   2:04:55
   Paul Tergat
   Kenya
   28 September 2003
   Berlin
   
   2:04:56
   Sammy Korir
   Kenya
   28 September 2003
   Berlin
   
   2:05:38
   Khalid Khannouchi
   Amérikah Sarékat
   14 April 2002
   London
   
   2:05:50
   Evans Rutto
   Kenya
   12 Oktober 2003
   Chicago
   
   2:06:05
   Ronaldo da Costa
   Brazil
   20 September 1998
   Berlin
   
   2:06:14
   Felix Limo
   Kenya
   4 April 2004
   Rotterdam
   
   2:06:15
   Titus Munji
   Kenya
   28 September 2003
   Berlin
   
   2:06:16
   Moses Tanui
   Kenya
   24 Oktober 1999
   Chicago
   
   2:06:16
   Daniel Njenga
   Kenya
   13 Oktober 2002
   Chicago

Putri 

    Wektu
   Atlèt
   Nagara
   Tanggal
   Papan
  
   2:15:25
   Paula Radcliffe
   Britania Raya
   13 April 2003
   London
   
   2:18:47
   Catherine Ndereba
   Kenya
   7 Oktober 2001
   Chicago
   
   2:19:12
   Mizuki Noguchi
   Jepang
   25 September 2005
   Berlin
   
   2:19:36
   Deena Kastor
   Amérikah Sarékat
   23 April 2006
   London
   
   2:19:39
   Sun Yingjie
   China
   19 Oktober 2003
   Beijing
   
   2:19:41
   Yoko Shibui
   Jepang
   26 September 2004
   Berlin
   
   2:19:46
   Naoko Takahashi
   Jepang
   30 September 2001
   Berlin
   
   2:19:51
   Zhou Chunxiu
   China
   12 Maret 2006
   Seoul
   
   2:20:42
   Berhane Adere
   Ethiopia
   22 Oktober 2006
   Chicago

Pranala njaba 
 IAAF International Association of Athletic Federations
 Masters Marathon - World Rankings

Cathetan sikil 

Atletik
Wolof iku grup ètnis ing Senegal, Gambia, lan Mauritania. 

Ing Senegal, Wolof mbentuk pluralitas ètnis kanthi watara 40% populasi ngidhèntifikasikaké dhiri minangka Wolof. Wolof uga mayoritas ing region Saint-Louis ing lor, Kaolack ing kidul, lan Dakar ing kulon.

Suku bangsa ing Senegal
Suku bangsa ing Gambia
Suku bangsa ing Mauritania
Soninke (uga karan Sarakole, Seraculeh, utawa 'Serahuli) iku bangsa Mandé sing diwarisi saka Bafour lan gegandhèngan cerak karo Imraguen saka Mauritania. Suku iki pangadeg kakaisaran Ghana kuna.

Pranala njaba 

  « Les Soninkos et l'empire du Ghana »  (Site of the commune of Diawara, Sénégal)
  Soobe (Association culturelle de Soninké en Egypte)
  Diaguily (Portail de Diaguily, ville soninké du sud de la Mauritanie)
 Ethnologue (Soninké language at Ethnologue)
  Soninkara.com (Portail de la communauté soninké)
  Soninkara.org (Société et Culture Soninké-Soninké News)

Suku bangsa ing Mali
Suku bangsa ing Gambia
Suku bangsa ing Mauritania
Sajarah Afrika
Sulalatul Salatin (kanthi barès ateges "Pura Para Raja") utawa Sajarah Melayu wujud sawijining karya  sajarah ngenani kabangkitan, kagemilangan lan tibané jaman papréntahan Melayu sing ditulis déning sapérangan wong pengarang Melayu. Nalika Peringgi Portugis nelukaké Melaka, salinan Sajarah Melayu wis digawa menyang Goa/Gowa.

Ana sakurang-kurangé 29 vèrsi nanging vèrsi sing paling misuwur ya iku vèrsi Shellabear. Miturut naskah Shellabear, Sing Dipertuan Raja ing Hilir Sultan Abdullah Mu'ayat Syah ibni'l Sultan Abdul Jalil Syah wis ngutus Seri Nara Wangsa Tun Bambang kanggo mréntahaké Bendhahara Paduka Raja Tun Muhammad Mahmud (Tun Seri Lanang) nalika dina Kemis, 12 Rabiul Awal 1021 bebarengan 13 Mèi 1612 supaya nyunting salinan Sajarah Melayu sing digawa déning Wong Sugih Sogoh saka Goa/Gowa.

Nalika iku Sultan Johor Lama, Sultan Alauddin Riayat Syah ibni Sultan Abdul Jalil Syah wis dikunjara ing Pura Raja Acèh, Sultan Iskandar Muda.

Sajarah Melayu (Sulalatul Salatin) duwé gaya panulisan kaya babad, ing kana-kéné ana panggambaran hiperbolik kanggo nggedhèkaké raja lan kulawargané. Sanajan mangkono, naskah iki dianggep wigati amarga nggambaraké adat-istiadhat karajan, silsilah raja lan sajarah karajan Melayu lan olèh ditélakaké mèmper konsèp Sajarah Sahih (Veritable History) Cina, sing nyathet sajarah Wangsa sadurungé lan disimpen ing arsip nagara mau.

Cathetan

Pranala njaba 
 Sulalatul Salatin 

Sajarah Malaysia
Sastra Melayu
Sutra wujud serat protéin alami kang bisa ditenun dadi tèkstil. Jinis sutra kang paling umum ya iku sutra saka kepompong kang diasilaké larva uler sutra murbei (Bombyx mori) kang diternak (paternakan uler iku diarani serikultur). Sutra duwé tèkstur mulus, lembut, nanging tidak licin. Rupa meling-meling kang dadi daya tarik sutra asalé saka struktur kaya prisma segi tiga sajeroning serat mau kang gawé kain sutra bisa mbiasaké cahya saka manéka pojok.

"Sutra alasan" diasilaké déning uler saliyané uler sutra murbei lan bisa uga diolah. Manéka sutra alasan ditepungi lan digunakaké ing Cina, Asia Kidul, lan Éropah wiwit biyèn, nanging skala prodhuksiné mesthi adoh luwih cilik tinimbang sutra ternakan. Sutra alasan béda saka sutra ternakan saka sisih warna lan tèkstur, sarta kepompong alasan kang diklumpukaké lumrahé wis dirusak déning ngengat kang metu sadurungé kepompong mau dijupuk, saéngga bolah sutra kang mbentuk kepompong iku wis pedhot dadi cendhak. Uler sutra ternakan dipatèni kanthi diclup menyang banyu umub sadurungé metuné ngengat diwasa, utawa dicoblos nganggo dom, saéngga kabèh kepompong bisa diurai dadi sahelai bolah kang ora pedhot. Iki marakaké sutra bisa ditenun dadi kain kang luwih kuwat. Sutra alasan lumrahé uga luwih angèl diclup warna tinimbang sutra ternakan.

Sutra uga diasilaké déning sapérangan jinis gegremet liya, nanging mung jinis sutra saka uler sutra kang gawé tèkstil. Tau uga dilakokaké kajiyan tumrap sutra-sutra liya kang ngétokaké prabédan saka aspèk molekul. Sutra diasilaké mligi déning larva gegremet kang ngalami metamorfosis jangkep, nanging uga diasilaké déning sapérangan gegremet diwasa kaya déné Embioptera. Prodhuksi sutra uga kerep ditemoni mligi ing gegremet ordho hymenoptera (lebah, tabuhan, lan semut), lan sok-sok minangka gawé susuh. Jinis-jinis arthropoda kang liya uga ngasilaké sutra, mligi arachnida kaya déné laba-laba.

Pranala njaba 

 Bathik Sutra Indonésia
 Slèndhang Sutra
 Paternakan ulet sutra (kanthi foto-foto)
 Péta perdagangan global sutra
 Prodhuksi sutra mentah lan penenunan sutra

 
Serat
Kain tenunan
Jenderal TNI (Purn) Hari Sabarno () inggih punika Mantri Dalam Negri Républik Indonésia ing Kabinèt Gotong Royong. Nalika taun 1967, saampunipun lulus saking pendidikan militér kanthi pangkat Létnan Kalih panjenenganipun pikantuk promosi kapisan minangka Komandhan Peleton lan Kasi-2 Brigade Infantri ing Kodam Brawijaya ing antawisipun taun 1968-1975.

Hari Sabarno naté njabat dados Komandhan Batalyon (Danyon) lan Komandhan Korem (Danrem) ing Kodam Siliwangi saking pangkat Letkol ngantos Kolonel ing wekdal 11 taun (1982-1993). Sasampunipun punika panjenenganipun dipunpromosikaken njabat Wakasospol lan Asospol Kosospol ABRI ing Mabes ABRI, nalika taun 1994-1995. Salajengipun Hari pinitados njabat dados wakilipun ABRI ing lembaga lègislatif saking taun 1995 lan langsung dados Pendhéganipun Fraksi ABRI. Panjenenganipun naté kapilih dados Wakil Ketua MPR/DPR saking Fraksi TNI/Polri ngantos taun 2001 kanthi pangkat pungkasan Letjen TNI.
Nalika tanggal 12 Maret 2003, déning Megawati Soekarnoputri, Hari Sabarno dipundadosaken Mantri Koordinator Pulitik lan Kaamanan ad interim minangka gantosipun Susilo Bambang Yudhoyono ingkang mandhap saking jabatanipun.

Kasus 
Hari dados tersangka kasus korupsi pamundhutan mobil pamadam kobongan ing 22 laladan. Panjenenganipun dipuntetepaken dados tersangka nalika tanggal 29 September 2010.

Cathetan suku

Pranala njawi 
Hari Sabarno

Artikel mawa basa krama
Anggota DPR 1999-2004
Tokoh militèr Indonésia
Tokoh Surakarta
Mantri Dalam Negeri
Mantri Dalam Negeri Indonésia
Abdullah bin Abdulkadir Munsyi (Munshi) (Malaka, 1796-Mekah, 1854 (biyèn Turki saiki Arab Saudi) iku sastrawan Melayu.

Abdullah iku pranakan Arab lan Tamil, nanging diwasa ing budaya Melayu ing Melaka, kang wektu iku isih dijajah Britania. Abdullah nyambut gawé minangka guru basa (munsyi). Wiwitané Abdullah mulang basa Melayu marang bala keturunan India ing garnisun Melaka, lan sabanjuré marang para misionaris, punggawa lan pebisnis Britania lan Amérikah Sarékat. Abdullah tau nyambut gawé marang Thomas Stamford Raffles minangka juru tulis, nerjemahaké Injil sarta tèks agama Kristen liyané kanggo London Missionary Society ing Malaka, lan dadi wong kang nyithak American Board of Missions ing Singapura.
Abdullah tilar donya ing Mekah, kemungkinan amarga lelara kolera, nalika arep ngayahi ngibadah kaji.

Pratélan karya 
Abdullah misuwur amarga nulis hikayat-hikayat kang asipat realistis lan kontèmporèr.Abdullah Munsyi dianggep pemikir kang ngluwihi jamané.

Karya asli 
 Kisah Pelayaran Abdullah bin Abdulkadir Munsyi dari Singapura sampai ke Kelantan
 Hikayat Abdullah
 Kisah Pelayaran Abdullah dari Singapura sampai ke Mekah
 Syair Singapura Terbakar
 Syair Kampung Gelam Terbakar
 Ceretera Kapal Asap
 Ceretera Haji Sabar Ali

Karya pertalan lan suntingan 
 Hikayat Panca Tanderan
 Sajarah Melayu (edisi Abdullah)

Rujukan

Pranala njaba 
 Amin Sweeney, Abdullah Bin Abdul Kadir Munsyi: A Man Of Bananas And Thorns
 Mengembalikan Abdullah Munsyi ke Jalan yang Benar  Artikel resensi Maman S. Mahayana

Lair 1796
Pati 1854
Tokoh Malaysia
Tokoh Singapura
Negeri Sembilan utwa uga dikenal minangka Negeri Sembilan Darul Khusus iku salah siji nagari sing mbentuk Persekuthuan Tanah Melayu (Malaysia). Praja sing dumunung ing Ujung Malaysia iki wewatesan karo Selangor ing sisih lor, Pahang ing sisih wétan, Johor ing Kidul-Wétan, Malaka ing sisih kidul, lan Selat Malaka ing sisih kulon

Laladan 
Negeri Sembilan dumadi saka 7 laladan ya iku:
 Jelebu 
 Jempol
 Kuala Pilah 
 Port Dickson 
 Rembau 
 Seremban 
 Tampin

Kutha utama ing nagari Negeri Sembilan ya iku Seri Menanti, Seremban, Port Dickson, lan Aji

Saliyané iku ,Negeri Sembilan duwé 8 kursi parlemen lan 36 Dewan Undangan Negeri.

Parlemen:
 Seremban
 Rasah 
 Teluk Kemang 
 Kuala Pilah 
 Jelebu 
 Jempol
 Rembau
 Tampin

Dewan Undangan Negeri (DUN):
 Cennah
 Pertang 
 Sungai Lui
 Klawang
 Serting
 Palong
 Jeram Padang 
 Bahau
 Lenggeng
 Aji
 Lobak
 Temiang
 Sikamat
 Ampangan
 Juasseh
 Seri Menanti
 Senaling
 Pilah
 Johol
 Labu
 Bukit Kepayang 
 Rahang
 Mambau
 Senawang
 Paroi
 Chembong
 Rantau
 Kota
 Chuah
 Lukut
 Bagan Pinang
 Port Dickson
 Gemas
 Gemencheh
 Repah

Uga delengen 
 Perhubungan di Negeri Sembilan
 Pariwisata ing Negeri Sembilan
 Transportasi ing Negeri Sembilan
 Yang Di-Pertuan Besar Negeri Sembilan

Pranala njaba 
 http://www.ns.net.my/
 http://www1.sukns.gov.my/index.htm 
 http://www.4dw.net/royalark/Malaysia/negri.htm
 https://web.archive.org/web/20030116184940/http://www.uq.net.au/~zzhsoszy/states/malaysia/negeri.html

Praja ing Malaysia
Negara bagéan ing Malaysia
Minangkabau
Guwa Hira iku papan pangonan panjenengané Muhammad tetampa wahyu saka gusti Allah kang pisanan minangka utusan déning panjenengané malaékat Jibril. Guwa mau pinanggenan déning panjenengané Muhammad kanggo semedi (meditasi) saka sing ndunungi kang durung duwé iman marang Allah

Guwa Hira dumunung ana ing nagara Arab Saudi.Ana ing tlatah tebing nanjak uga dhuwur. Karana kaanan kang kaya mangkono kanggo tumuju ing guwa mau kudu duwé kasehatan utawa niyat kang kuwat amarga kaanan tlatah ing saubengé guwa Hira  bisa digolongake tlatah Paredèn

Géografi Arab Saudi
Muhammad
Rayon utawa kain rayon iku kain sing digawé saka serat asil regenerasi selulosa. Serat sing didadèkaké bolah rayon asalé saka polimer organik, saéngga diarani serat semisintesis amarga ora bisa digolongaké minangka serat sintetis utawa serat alami sing sabeneré. Sajeroning indhustri tèkstil, kain rayon ditepungi mawa jeneng rayon viskosa utawa sutra gawéan. Kain iki racaké katon mengkileng lan ora gampang kusut. Serat rayon duwé unsur kimia karbon, hidrogen, lan oksigèn.

Panggunaan 
Kain rayon digunakaké kanthi wiyar sajeroning indhustri garmen kanggo bahan sandhangan lan palengkapan busana, kaya ta dhaster, jakèt, jas, sandhangan njero, syal, topi, dhasi, kaos sikil, lan kain palapis sepatu. Kain jinis iki uga dianggo minangka kain alas lan palengkap prabot rumah tangga (seprai, slimut, kordhèn) lan piranti-piranti kabutuhan indhustri (kain kanggo prabot omah sakit, bolah ban), sarta barang kaséhatan pribadi (pembalut wanita lan popok). Ing Indonésia, kain rayon wujud bahan baku kanggo indhustri kain lan klambi bathik.

Tèkstur

Réferènsi

Pranala njaba 
 Tèkstil & prodhuk tèkstil (situs web Asosiasi Patèkstilan Indonésia)

Polimer
Serat
Tèkstil

de:Kunstseide
eo:Rayón
no:Viskose
sv:Viskos
Poliester iku siji kategori polimer sing ngandhut gugus fungsional ester sajeroning ranté mligi. Sanajan ana akèh banget poliester, istilah "poliester" wujud siji bahan sing spesifik luwih asring ngrujuk marang polietilena tereftalat (PET). Poliester kalebu dat kimia sing alami, kaya ing kutin saka kulit ari tetuwuhan, uga dat kimia sintetis kaya ta polikarbonat lan polibutirat.

Bisa diprodhuksi sajeroning manéka wangun kaya ta lembaran lan wangun telung dhimènsi, poliester minangka termoplastik bisa owah wujud sawisé dipanasaké. Sanajan gampang kobong ing suhu dhuwur, poliester luwih asring mengkerut ngedohi geni lan matèni dhèwèké dhéwé nalika dumadi pangobongan. Serat poliester duwé kakuwatan sing dhuwur lan E-modulus sarta panyerepan banyu sing asor lan pangerutan sing minimal manawa dibandhingaké karo serat indhustri liyané.

Rujukan 
 Textiles, by Sara Kadolph and Anna Langford. 8th Edition, 1998.

Pranala njaba 
 Chemical Engineering - Polyester Information Platform 
 Prodhuk Dempul Montor Tahan Panas & Kualitas Dhuwur

Plastik
Resin sintetik
Dielektrik
Bahan sing bisa didhaur ulang
Bahan kemasan
Gunung Rushmore inggih punika gunung ageng ingkang wonten patungipun Présidhèn Amérikah Sarékat cacah sekawan. Gunung punika dumunung ing ceketipun Keystone, ing Black Hills saking South Dakota. Présidhèn ingkang dipungambaraken inggih punika: George Washington, Thomas Jefferson, Theodore "Teddy" Roosevelt, lan Abraham Lincoln. Sedaya présidhèn dipunpilih kanggé makili pandiri, partumbuhan, lan palestarian Amérikah Sarékat. Pendamelan punika dipunrancang déning Yohanes Gutzon Borglum (25 Maret 1871 - 6 Maret 1941).

Kasunyatan Gunung Rushmore 
 Pamatung Gutzon Borglum miwiti ngebor gunung punika kanthi kadhuwuran 5725 kaki ing taun 1927, ing umur 60.
 Ingkang damel Kuil Dhémokrasi gadhah wekdal 14 taun lan arta $ 1 juta.
 Rushmore granit gadhah menara 5.500 mèter nginggilipun lumahing sagara.
 Ukiran ing Gunung Rushmore inggih punika skala tiyang kakung ingkang nginggilipun 465 mèter.
 Ukiran ing Mt. Rushmore gadhah dhuwur sami kaliyan gedhong enem lante.
 Saben pasuryan présidhèn nginggilipun sami kaliyan Sphinx Mesir, gadhah ukuran 60 kaki saking janggut ngantos nginggilipun mustaka.
 Grana présidhèn panjangipun 20 kaki, 18 kaki kanggé tutuk lan 11 kaki kanggé tutuk.
 Tiyang ingkang damel kedah ndaki 506 jangkahan saben dintenipun ing Gunung Rushmore.

Pranala njaba 

 Official site
 The Making of Mount Rushmore 
 Climate
 A Monumental Achievement
 Google Map Link
 Matthew Buckingham, The Six Grandfathers, Paha Sapa, in the Year 502,002 C.E.
 Mount Rushmore Cam

Cathetan suku 

Gunung
Gunung Ukiran
Felipe Melo ingkang gadhah asma lair Felipe Melo de Carvalho lair ing tanggal 26 Agustus 1983 ing Volta Redonda, Brasil. Piyambakipun inggih punika dados glandhang partahan ingkang gadhah kabangsaan Brasil.

Sasampunipun mangsa satunggalipun ingkang sukses ing Almeria, Melo setuju gabung kaliyan Fiorentina kaliyan transfer 8 yuta euro ing mangsa 2008-2009. Debut satunggalipun kaliyan Fiorentina wonten ing partandingan leg satunggal babak kualifikasi kaoing tiga Liga Champions lawan Slavia Praha. Gol kaping satunggalipun nalika kaliyan Atalanta ing Serie A.

Ing tanggal 27 Januari 2009, pelatih timnas Brazil Dunga mlebetaken asma Melo ing pratélan 22 juru main kanggé lawan Italia ing tanggal 8 Fèbruari 2009. Ing partandingan lawan Italia piyambakipun tampil 90 menit. Debut tetandhingan kompetitif satunggalipun ing tanggal 29 Maret 2009 lawan Ekuador ing kualifikasi Piala Donya 2010. Gol internasional ingkang lawan Peru ing tanggal 1 April 2009.

Proefil Felipe Melo 
 Asma: Felipe Melo de Carvalho
 Tanggal lair: 26 Juni 1983
 Negara: Brazil
 Dhuwur: 183
 Posisi: Glandhang
 No geger: 10

Cathetan suku 

Pemain Ball Brazil
Pamain tengah bal-balan
Pamain Bèker Donya FIFA 2010
Pamain Bèker Éropah UEFA 2012
Pamain bal-balan èkspatriat ing Spanyol
Pamain bal-balan Brasil
Pamain Juventus FC
Maleo Senkawor utawi Maleo punika sato kéwan jinis manuk ingkang gadhah nama ilmiah Macrocephalon maleo. Maleo Senkawor punika salah satunggaling jinis manuk gosong ingkang gadhah ukuran sedang saha dawanipun antawis 55 cm. Maleo Senkawor punika tunggal-tunggaling manuk ingkang wonten génus tunggal Macrocephalon. Ingkang nggumunaken, nalika nembé netes saking tiganipun, manuk maleo punika sampun saged mabur.
Ukuran tigan manuk maleo awratipun 240 gram ngantos 270 gram saben tiganipun, ukuran dawanipun kirang langkung 11 cm. Manawi kabandingaken kaliyan tigan ayam ukuranipun langkung ageng kaping gangsal ngantos wolu.

Nanging sapunika, manuk maleo senkawor kathah ingkang sampun pejah saéngga saged cures. Bab punika amargi habitat utawi panggénan gesangipun ingkang sangsaya cupet saha tigan-tiganipun manuk maleo senkawor ingkang kathah dipunpendheti déning manungsa. Cacahipun manuk maleo senkawor sapunika dipunètang kirang langkung kirang saking sedasa èwu manuk.

Ciri-Ciri 
Manuk maleo senkawor punika gadhah wulu ingkang warninipun cemeng, kulit sacedhaning mripat ingkang awerni jene, iris mripat abrit radi coklat saha sikil ingkang awerni ngawu layan, cucuk saha wulu pérangan ngandhap ingkang awerni abrit ném radi pethak. Maleo gadhah sungu utawi jambul ingkang warninipun cemeng.

Populasi 
Boten ing sadaya panggénan ing Sulawesi saged manggihi maleo. Maleo namung saged kapanggih wonten ing laladan ingkang gadhah sajarah géologi ingkang wonten gayutan lempeng pasifik utawi Australasia.
Populasi kéwan endemik Indonésia punika namung kapanggih wonten ing wana tropis dhataran cendhèk pulau Sulawesi mliginipun ing laladan Sulawesi Tengah inggih punika wonten ing laladan Kabupatèn Sigi (Désa Pakuli saha Kabupatèn Banggai.

Cathetan suku 

Manuk
Fauna Indonésia
Pegagan inggih punika gadhah nama latin Centella asiatica inggih punika terna alasan, wonten ing sadaya tlatah ing Indonésia. Asalipun saking Asia tropik. Ing Indonésia, tanem tuwuh punika sampun dipunkenal. Tiyang Jawi nyebataken antanan utawi ganggagan, tiyang Sunda maringi sebatan antanan ageng. Masarakat tradhisional migunakaken kanggé pangobatan. Taneman punika saged dipunkonsumsi nalika taksih seger, sampun dipunramu, dipunmasak, utawi dipundamel jus.

Karakter Pegagan 
Pegagan tuwuh wonten ing siti ingkang teles lan kénging srengéngé utawi adhem, tuladhanipun woten ing padhang rumput, pinggir kalèn, sabin, lan sapanunggalipun. Pegagan inggih punika terna ingkang boten wonten watangipun, nanging rimpang cekak lan stolon-stolon oyotipun medal saking bonggol, kathah pangipun ingkang mbentuk taneman énggal. Lembaraning godhong tunggal, gadhah pang ingkang panjangipun kirang langkung 5 cm – 15 cm ingkang mbentuk ginjel. Pinggiripun wonten geriginipun.

Nami sanèsipun 
Godhong samparan jaran (Indonesia), Pegaga (Ujung Pandang), Antanan ageng, Antanan rambat (Sunda), Dau tungke (Bugis), Pegagan, Gagan-gagan, Rendeng, Kerok batok (Jawi), Kos tekosan (Madura), Kori-kori (Halmahera).

Ing Sumatra utawi Melayu, pegagan dipunwastani pepaga, pepago, lan godhong penggaga. Manawi ing Jawi dipunwastani antanan ageng, cowet gompeng, gagan-gagan, panigowang, lan calingan rambat. Bènten malih ing tlatah Sulawesi, pegagan dipunwastani pegaga, wisu-wisu, lan kisu-kisu. Ing Nusa Tenggara, pegagan dipunwastani bebele, penggaga, lan paiduh. Ing tlatah Irian dipunwastani dagouke lan sandanan. Déné ing Maluku pegagan dipunwastani sarowati. Ing nagari Cina, pegagan dipunwastani ji xue cao.

Komposisi pegagan 
Gadhahi sipat kimiawi lan èfèk farmakologis: Raos legi, adhem. Anti infèksi, antitoxic, ngandhapaken panas, pangluruh toya seni. Kompisisi Kimia: Asiaticoside, thankuniside, isothankuniside, madecassoside, brahmoside, brahminoside, brahmic acid, madasiatic acid, meso-inositol, centellose, carotenoids, sarem-sarem mineral tuladha sarem kalium, natrium, magnesium, kalsium, wesi, vellarine, zat samak. Senyawaan glikosida triterpenoida ingkang kasebat asiaticoside lan senyawaan ingkang sami, gadhah kasiat anti lépra (Morbus Hansen)

Kasiyat 
Pegagan gadhah kasiyat inggih punika saged nglancaraken sirkulasi rah, antiradhang, lan nglerem raos sakit. Pegagan ugi saged nambani sakit wasir, ati abuh utawi liver, nambani wudun, kecokot sawer, nandhang rah, lan rah inggil (hipertensi). Sasanèsipun punika, pegagan ugi saged nambani sakit panas, campak, radhang amandhel, sakit padharan, nambah napsu dhahar, ngresiki rah ingkang reged, lan saged damel jaringan empedu tambah saé supados prosès pancernan saged lancar.

Cathetan suku 

Artikel mawa basa krama
Tetuwuhan obat

sa:ब्राह्मी
Ahn Jung-Hwan ingkang lair ing tanggal 27 Januari 1976 ing Paju, Gyeonggi inggih punika juru main bal-balan saking Koréa Kidul. Piyambakipun main dados panyerang.
Ahn misuwur ing sadaya donya amargi gadhah gol kanggé timnas bal-balan Koréa Kidul ingkang saged ngalahaken Italia ing babak kalih Piala Donya 2002 lan dadosaken Koréa Kidul ing babak persekawan final. Sasampunipun Piala Donya pungkasan, Ahn dipundadosaken tim Seri A, Perugia amargi dipunanggep saged dadosaken rusaking bal-balan Italia déning Perugia. Nanging Ahn boten purun ing Perugia lan ngalih ing Jepang, main kanggé Shimizu S-Pulse.
Piyambakipun kondur ing Éropah ing taun 2005 sasampunipun gadhah prajanjen kaliyan klub Prancis, FC Metz. Ing sasi Fèbruari 2006 piyambakipun mlebet ing MSV Duisburg ing Jerman. Ing sasi Januari 2007, piyambakipun gadhah prajanjen satunggal taun kaliyan Suwon Samsung Bluewings.

Profil Ahn Jung-hwan 
 Klub: Dalian Haichang
 Umur: 35 taun
 Tanggal lair: 27 Januari 1976
 Nagara:Republik Koréa

Cathetan suku 

Lair 1976
Wong urip
Pemain Bal Koréa
Panyerang
Pamain Bundesliga
Pamain Bèker Donya FIFA 2010
Pamain Bèker Éropah UEFA 2012
Jean Auguste Dominique Ingres (IPA: [ʒɑ̃ ogyst dɔminik ɛ̃ɡʁ]; 29 Agustus 1780 – 14 Januari 1867) iku sawijining seniman Prancis. Jean Auguste Dominique Ingres bisa diarani sing mèlu ngrintis lan salah sijining pelopor jinis seni modèrn transisi saka abad kaping 19 menyang abad kaping 20. Saka gaya (Pasca-)Classicisme menyang gaya Kubisme.

Lair 1780
Pati 1867
Rudy Hartono Kurniawan (Hanzi: 梁海量, Nio Hap Liang; translasi fonetik nama Indonésianipun dhateng basa Tionghoa: 哈托诺 Hatuonuo; ) inggih punika tilas atlet badminton Indonésia. Panjenengan naté menangaken kajuwaraan donya ing taun 1980, lan Kajuwaran All England ngantos wolung taun nalika taun 1960-an lan 1970-an.

Kariér Profesionalipun 
Sasampunipun ndhèrèk grup gadhah ramanipun, wusananipun Rudy lajeng pindhah dhateng grup badminton ingkang langkung ageng inggih punika Rajawali Group ingkang sampun kathah ngasilaken atlet badminton donya. Wiwitanipun ndhèrèk grup punika, Rudy sampun ngraos manggihi papan ingkang saé kanggé ngembangaken bakatipun. Nanging sasampunipun pikantuk panyaruwé saking ramanipun, Rudy lajeng pindhah ndhèrèk Pusat Pelatihan Nasional kanggé Thomas Cup ing pungkasanipun taun 1965.

Sasampunipun ndhèrèk Pusat Pelatihan Nasional kanggé Thomas Cup, kawasisanipun dados minggah. Rudy dados salah satunggalipun anggota tim Thomas Cup ing taun 1967. Satunggal taun salajengipun, ing yuswa 18 taun panjenenganipun pikantuk juwara satunggal ing Kajuwaran All England kanthi ngalahaken juru main Malaysia Tan Aik Huang kanthi skor 15-12 lan 15-9. Salajengipun Rudy dados juwara ing taun-taun salajengipun ngantos taun 1974.

Préstasi 
 Juwara tunggal putra All England ngantos ping 8 (1968, 1969, 1970, 1971, 1972, 1973, 1974, lan 1976),
 Runner-Up All England 2 kali (1975, 1978),
 Juwara bersama Tim Indonésia dalam Thomas Cup ping 4 (1970, 1973, 1976 lan 1979),
 Juwara Dunia World Championship 1980,
 Juwara Dhènemarken Open ping 3 (1971, 1972, 1974),
 Juwara Canadian Open ping 2 (1969, 1971),
 Juwara US Open 1969,
 Juwara Japan Open 1981,
 Ketua Babagan Pembinaan PB PBSI (1981-1985).

Bebingah 
 Asian Heroes, TIME Magazine 2006,
 Ulah ragawan ingkang saé piyambak SIWO/PWI (1969 lan 1974),
 IBF Distinguished Service Award 1985,
 IBF Herbert Scheele Trophy 1986 – panampi kapisan,
 Honorary Diploma 1987 saking the International Committee’s “Fair Play” Award,
 Tandha Kaurmatan Républik Indonésia Bintang Jasa Utama.

Cathetan suku

Pranala njawi 
Rudy Hartono, Sang Juara Bulutangkis Sejati Kebanggaan Indonesia 

Artikel mawa basa krama
Pamain badminton Indonésia
Tionghoa-Indonésia
Aktor Indonésia
Tokoh Surabaya
Kulawarga Kurniawan
Alumni Universitas Trisakti
Lair 1949
Dr. Tarmizi Taher () inggih punika Mantri Agami Indonésia périodhe 1993 ngantos dumugi 1998. Sasampunipun lulus saking pendidikan dhokter ing Universitas Airlangga, Surabaya, panjenenganipun miwiti kariéripun saking TNI Angkatan Laut lan pensiun kanthi pangkat Laksamana Mudha. Jabatan ingkang naté dipunjabat panjenenganipun ing lingkungan militér kalebet minangka Perwira Kaséhatan ing KRI Irian, Juru wicara Fraksi ABRI ing MPR, Kepala Dhinas Pambinaan Méntal TNI AL, lan Kepala Pusat Pembinaan Méntal ABRI. Sanèsipun punika panjenenganipun ugi lulusan Sekolah Staf lan Komandho (Sesko) TNI AL lan naté sekolah ing US Navy (Angkatan Laut Amérikah Sarékat) ing babagan kaséhatan.

Sasampunipun lulus saking militér, Tarmizi lajeng dipuntugasaken minangka Sekjen Dhepartemen Agami Républik Indonésia ngantos gangsal taun dangunipun, sadèrèngipun njabat mantri nalita taun 1993. Nalika dados Mantri Agami, kalih inisiatif wigati ingkang naté dipunwontenaken inggih punika ngembangaken Siskohat (sistem komputerisasi haji terpadu) lan madhegaken Dana Abadi Umat (DAU). Sasampunipun boten njabat mantri malih, Tarmizi naté njabat pinten-pinten kalungguhan kados dados utusan ageng kanggé Nurwègen lan Èslan. Panjenenganipun pikantuk gelar Dhoktor Honoris Causa ing babagan dakwah déning Universitas Islam Negeri Syarif Hidayatullah, Jakarta.

Kariér 
-Perwira Kaséhatan ing KRI Irian,
-Juru Wicara Fraksi ABRI ing MPR,
-Kepala Dhinas Pambinaan Mental TNI Angkatan Laut,
-Kepala Pusat Pambinaan Mental ABRI,
-Sekjen Dhepartemen Agami Républik Indonésia ngantos 5 taun,
-Mantri Agami Kabinet Pembangunan VI (1993-1998),
-Utusan Ageng kanggé Nurwègen lan Èslan,
-Ketua Umum Pimpinan Pusat Dewan Masjid Indonésia,
-Rektor Universitas Islam Az Zahra, Jakarta

Cathetan suku

Pranala njawi 

Artikel mawa basa krama
Mantri Agama Indonésia
Tokoh ICMI
Dhokter Indonésia
Tokoh Padang
Lair 1936
H. Syamsul Mu'arif B.A. () inggih punika mantri Nagara Komunikasi lan Informasi ing Kabinèt Gotong Royong. Panjenenganipun pikantuk gelar sarjana enèm ing Institut Agama Islam Negeri Antasari. Saking kelas 3 SD, panjenenganipun sekolahipun ing Madrasah Ibtidaiyah ingkang mligi nyinaoni babagan agami. Salajengipun Syamsul mutusaken badhé sekolah ing sekolah ikatan dhinas lanjeng dipunlajengaken ing Banjarmasin ngantos kalih taun dangunipun. Salajengipun Syamsul kondur malih dhateng Kandangan lan mucal.

Taun 1967, panjenenganipun nglajengaken studinipun ing Fakultas Syariah Institut Agama Islam Negeri (IAIN) Kandangan, lan pikantuk gelar sarjana enèm (BA) ing IAIN Antasari. Nalika taksih kuliyah Syamsul aktif ing organisasi Himpunan Mahasiswa Islam (HMI) lan pinitados dados Ketua Umum Dewan Mahasiswa IAIN Antasari Banjarmasin nalika taun 1975-1977. Salajengipun Syamsul dados Ketua Umum Koordinasi HMI Kalimantan nalika taun 1977-1979. ing purwanipun taun 1980-an, Syamsul ndhèrèk Golongan Karya (Golkar).

Nalika taun 1982, Syamsul kapilih dados wakil rakyat ing DPRD Tingkat 1 Kalimantan Kidul nalika yuswanipun nembé 33 taun, sesarengan kaliyan aktivitasipun minangka Ketua KNPI Kalimantan Kidul (1982-1985) lan Ketua AMPI Kalimantan Kidul (1985-1989). Syamsul dados anggota DPRD ngantos taun 1987. Nalika taun 1999, Syamsul kapilih njabat Ketua Fraksi Golkar DPR-RI. Sasampunipun Megawati Soekarnoputri dados présidhén ing wulan Juli 2001, Syamsul pinitados dados Mantri Komunikasu lan Informasi ing Kabinèt Gotong Royong.

Cathetan suku

Pranala njawi 
Politisi Nagarawan dari Kalsel

Artikel mawa basa krama
Mantri Komunikasi lan Informatika Indonésia
Anggota DPR
Tokoh Golkar
Tokoh Banjar
Jenderal TNI (Purn) Surjadi Soedirdja () inggih punika salah satunggalipun tokoh militèr lan pulitik Indonésia. Surjadi Soedirdja naté njabat dados Gubernur Jakarta Périodhe 1992-1997. Nalika masa pamaréntahanipun, panjenenganipun damel proyèk damel griya susun, ngripta wewengkon ingkang ijem, lan ngathahaken tlatah rembesan toya. Wonten malih rencana proyèk sepur ing sandhaping siti lan margi susun tiga ingkang naté dipunrencanakaken nanging dèrèng kawujud ngantos sapunika. Panjenenganipun kasil mbébasaken margi Jakarta saking angkudan bécak. Panjenenganipun naté njabat dados Mantri Lebet Nagari (1999-2001) lan Mantri Koordinator babagan Pulitik lan Kaamanan (2000-2001) ing wekdal Kabinet Persatuan Nasional.

Tilas Gubernur DKI Jakarta (1992-1997) Jenderal TNI (Purn) Surjadi Soedirdja punika salah satunggalipun tiyang ingkang sakedhik micara nanging sengkut anggènipun nyambut damel. Panjenenganipun sampun suksès mbébasaken margi ing Jakarta saking bécak lan kathah yasa margi layang.

Pendhidhikan 
 Akadhemi Militèr Nasional (1962),
 Seskoad (1974),
 Pendhidhikan militèr ing Prancis (1974),
 Seskogab (1979),
 Lemhannas (1991).

Karir 
 Kasdam IV Diponegoro Jawi Tengah (1986-1988),
 Pangdam Jaya (1988-1990),
 Asisten Sospol ABRI (1990-1992),
 Gubernur DKI Jakarta (1992-1997),
 Mantri Lebet Nagari (1999-2001),
 Mantri Koordinator babagan Pulitik lan Kaamanan (2000-2001).

Cathetan suku

Pranala njawi 
Soerjadi Soedirdja Sedikit Bicara Banyak Bekerja 

Artikel mawa basa krama
Tokoh Indonésia
Mantri Jero Nagara Indonésia
Satrio "Billy" Budihardjo Joedono () inggih punika satunggalipun politikus Indonésia. Panjenenganipun naté njabat dados Mantri Perdagangan ing Kabinèt Pembangunan VI periodhé (1993-1998) saderengipun Dhepartemén Perdagangan dipundadosaken satunggal kaliyan Dhepartemén Perindhustrian dados Dhepartemén Perindustrian dan Perdagangan (Depperindag) déning présidhèn Soeharto nalika taun 1996. Panjenenganipun naté njabat dados Ketua Badan Pamariksa Kauangan (BPK) periodhé 1998-2003.

Budihardjo Joedono punika salah satunggalipun tilas Mahaguru Fakultas Ekonomi Universitas Indonésia, tilas pelaku manajemen, mliginipun manajemen papréntahan. Panjenenganipun lulus sarjana saking Fakultas Ekonomi UI kanthi konsentrasi ékonomi perusahaan (1963), nglajengaken dhateng University of Pittsburgh lan pikantuk gelar Master of Public Administration (1966), lan gelar Doctor of Public Administration ing State University of New York at Albany (1971). Panjenenganipun dados pegawé negeri sipil minangka asistén dosen ing FEUI nalika taun 1963 ngantos dados Mahaguru ing mata kuliyah Téori Organisasi nalika taun 1987 lan anggota senat lan senat Mahaguru FEUI (1987-1994), anggota komisi D Senat lan anggota Senat Dewan Mahaguru UI (1987-2000), anggota Dewan Mahaguru FEUI lan anggota Komisi B Dewan Mahaguru UI (2000-2006) ngantos dumugi pensiun ing taun 2006. Sasmapunipun pensiun, panjenenganipun tetep mucal ing Dhepartemen Manajemén Fakultas Ekonomi.

Cathetan suku

Pranala njawi 

Artikel mawa basa krama
Mantri Dagang Indonésia
Tokoh ICMI
Alumni Kolese Kanisius
Lair 1940
Prof. Dr. H. Munawir Sjadzali () inggih punika Mantri Agami Républik Indonésia ing Kabinet Pembangunan. Panjenenganipun kalebet Ketua Komisi Hak Asasi Manungsa kapisan ing Indonésia. Sasampunipun lulus SMP, panjenenganipun nglajengaken dhateng Pesantrén Mambaul Ulum lan Sekolah Tinggi Mambaul Ulum ing Sala ngantos lulus ing taun 1943. Salajengipun panjenenganipun mucal ing SD Islam Gunungjati, Ungaran, taun 1944 ngantos dumugi wekdal revormasi kamardikan panjenenganipun ndhèrèk parjuangan kamardikan minangka perwira penghubung antawisipun Markas Pertempuran Jawa Tengah ing Salatiga lan Badhan Kelaskaran Islam.

Salajengipun Munawir pikatuk padamelan minangka staf Séksi Arab Dhepartemen Mancanegari (1950). Panjenenganipun mendhet kursus dhiplomatik lan konsulér sarta sinau ngèlmu pulitik lan gayutan internasional ing Inggris. Salajengipun Munawir njabat dados Atase/Sekretaris III Kadutaan Ageng Indonésia ing Washington D. C., Amérikah Sarékat (1956-1959). Nalika wekdal samanten panjenenganipun ugi sekaliyan sekolah malih ing Universitas Georgetown, Amérikah Sarékat ngantos pikantuk ijazah Master of Art ing babagan Filsafat Pulitik kanthi tesis "Indonésia’s Moslem Parties and Their Political Concepts" (1959). Salajengipun panjenenganipun njabat dados Kepala Pérangan Amérika Ler, Dhepartemen Mancanegari (1959-1993).

Panjenenganipun sampun tilar donya ing Griya Sakit Pondok Indah, Jakarta, nalikat tanggal 23 juli 2004 lan dipunmakamaken ing sasana layon Kulawarga Giritama, Bogor, Jawa Kilèn.

Cathetan suku

Pranala njawi 

REVITALISASI HUKUM ISLAM DAN PERIMBANGAN WARISAN MENURUT MUNAWIR SJADZALI 

Artikel mawa basa krama
Mantri Agama Indonésia
Tokoh Klathèn
Kain mori iku kain tenun awerna putih sing kagawé saka kapas lan racaké kanggo bahan kanggo gawé kain bathik. Ana rong jinis kain mori ya iku kain mori sing wis ngalami prosès pamutihan utawa bleaching lan kain mori sing durung diputihaké. Kain sing durung diputihaké diarani uga kain blacu. Kain mori tau uga populèr banget minangka bahan sandhangan ya iku nalika éra 1960-1970an. Saliyané minangka bahan kain bathik, bahan iki uga dipigunakaké ing antarané minangka kain saringan tahu, kain kafan lan kain layar.

Kain
Tembung Centaurus bisa ateges:
 Centaurus (rasi lintang), jeneng rasi lintang.
 Centaurus (mitologi), makluk setengah manungsa setengah jaran.

fi:Kentauri (täsmennyssivu)
Spesies jrohing kaanan aman (basa Indonésia:  risiko cendhèk, basa Inggris: Least Concern - LC) iku kategori status konsèrvasi sajeroning IUCN kang dicakaké marang spésies kang wis diévaluasi nanging ora kalebu sajeroning kategaori endi waé. Spesies-spésies mau ora kalebu sajeroning kategori spésies cures, kritis,  bebaya cures utawa mutawatiri lan kaancam bebaya cures. 
Sawijining spésies ora bisa sinebut "spésies mawa risiko cendhèk" kajaba populasi spésies mau wis diévaluasi. Bab iki diperlokaké kanggo nemtokaké risiko kacuresan sawiji spésies dhedhasar distribusi lan status populasi.

Wiwit taun 2001, kategori "mawaisiko cendhèk" dhedhasar kategori lan kriteria IUCN. Nanging, watara 20% spésies duwé status "mawa isiko cendhèk" ing database IUCN duwé kodhe "LR/lc" kang tegesé spésies mau durung diévaluasi manèh wiwit taun 2001. Sadurungé taun 2001, status LC iku substatus saka status LR (Lower Risk).

Pranala njaba 
 IUCN Red List

Konsèrvasi
Status konsèrvasi